Hei, denne artikkelen er over ett år gammel og kan inneholde utdatert informasjon

(Dagbladet): Togene sto i sju timer etter at en jordfeil satte signalanlegget ut av spill i morges, men i kveld oppsto det en ny jordfeil. Denne ble imidlertid rettet i løpet av kort tid.

- Akkurat nå har vi fått inn melding om at trafikken er i gang igjen. Da håper vi at det nå vil stabilisere seg og at trafikken gradvis vil stabilisere seg, sier pressevakt Trude Isaksen i Jernbaneverket til Dagbladet.

- Det var en lignende feil som tidligere i dag, en jordfeil, som førte til samme konsekvenser, sier Isaksen.

I perioden mellom 20 og 21 sto all trafikk i Oslo-området. Det ventes store forsinkelser i løpet av kvelden som følge av disse to periodene med full stopp.

Tidligere i dag sto trafikken fra like før 12 til rundt 18.30.

